בהחלט כן! היום ידוע שנגיף הנקרא HPV , נגיף הפפילומה האנושי, הוא הזיהום השכיח ביותר המועבר במגע מיני והוא הגורם הבלעדי לסרטן צוואר הרחם וגם ליבלות באיברי המין. ברוב המקרים הזיהום נעלם מעצמו, אולם בחלק מהמקרים ובעיקר כשמדובר בזני נגיף מסוימים נוצר זיהום עקשני שמוביל לנגעים טרום סרטניים וסרטניים בצוואר הרחם. בישראל המחלה גורמת לכ- 100 מקרי תמותה בשנה. החיסון מקנה הגנה כנגד הזנים שבחיסון האחראים ליותר מ- 70% ממקרי סרטן צוואר הרחם. החיסון נמצא בטוח ויעיל ביותר במניעת סרטן צוואר הרחם. מומלץ מתן שגרתי של החיסון נגד סרטן צוואר הרחם לנערות ולנשים בישראל. על מנת לקבל הגנה מיטבית מומלץ מאוד לחסן לפני התחלת הפעילות המינית.